— Больш за паўстагоддзя на Мядзельшчыне, у адным з найпрыгажэйшых і непаўторных куткоў Беларусі фестываль “Пеўчае поле” шырока папулярызуе і развівае народнае харавое мастацтва, далучае да вытокаў нацыянальнай песеннай спадчыны і лепшых узораў сучаснай песеннай культуры, знаёміць з дасягненнямі калектываў і ансамбляў з народнай і акадэмічнай манерамі выканання ўстаноў культуры, дзіцячых музычных школ, школ мастацтваў з усіх рэгіёнаў нашай краіны, — зачытаў словы з прывітальнага адраса Міністэрства Васіль Мечыслававіч. Ён таксама пажадаў канкурсантам творчых перамог і выдатнага настрою ўсім гасцям фестывалю.